Metaan of moerasgas is die eenvoudigste vorm van 'n koolwaterstof, en die eerste in die reeks van die alkane. Dit is 'n gas (teen standaard temperatuur en druk) met die chemiese formule van CH4. Egte metaan is reukloos, maar in die praktyk word byprodukte gebruik om dit moontlik te maak om metaangas lekke betyds op te spoor.
Behalwe verbranding is metaan nie baie reaktief nie. Dit reageer byvoorbeeld nie met sterke sure of basisse nie. Met 'n halogeen soos chloor is lig nodig om die chloormolekuul in twee radikale chlooratome te breek. Hierdie radikale tas 'n C-H binding aan:
Metaan is 'n belangrike komponent van die atmosfeer van die Saturnusmaan Titaan en daar is op die oppervlakte mere wat uit metaan, etaan en stikstof bestaan. Die molfraksie van die gas in die atmosfeer is deur die Huygens gaschromatagraaf-massaspektrometer (GCMS) bepaal. Van 32-146 km hoogte is dit uniform 0,014 ± 0,0007. In die troposfeer neem dit toe tot 0,049±0.00025 op 'n hoogte van 8 km en dit bly so tot die oppervlak. Op 16-14 km hoogte is die meting dalk versteur deur 'n druppeltjie vloeibare (of vaste) metaan wat die GCMS bereik het. Op hierdie hoogte bestaan dalk 'n metaannewel.